《夜永》
宋代·许月卿

夜永月清甚，雨余风快哉。
月将槐影出，风遣桂香来。
风至地自扫，月来云亦开。
三千翰林手，光霁莹灵台。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。